ฝรั่งเศสจับชายผู้ให้ทุนสนับสนุนฆ่าล้างเผ่าพันธ์ุ 8 แสนศพ ในรวันดา
เจ้าหน้าที่ฝรั่งเศสจับกุมหนึ่งในผู้ต้องสงสัย ซึ่งเป็นที่ต้องการตัวมากที่สุด ในคดีการฆ่าล้างเผ่าพันธ์ุในประเทศรวันดาได้แล้วสำนักข่าว บีบีซี รายงานว่า กระทรวงยุติธรรมของฝรั่งเศส ออกแถลงการณ์เปิดเผยในวันเสาร์ที่ 16 พ.ค. 2563 ว่า ตำรวจของประเทศสามารถจับกุมตัว นายเฟลิเชียน คาบูกา อดีตนักธุรกิจชาวเผ่าฮูตู หนึ่งในผู้ต้องสงสัยซึ่งเป็นที่ต้องการตัวมากที่สุดในคดีการฆ่าล้างเผ่าพันธ์ุในประเทศรวันดาได้แล้ว ในเขตใกล้กรุงปารีสตามการเปิดเผยของสำนักงานอัยการฝรั่งเศสและตำรวจ นายคาบูกา วัย 84 ปี อาศัยอยู่ที่แฟลตแห่งหนึ่งในเขตอนีเยร์-ซูร์-เซน (Asnières-sur-Seine) ภายใต้ชื่อปลอม ร่วมกับลูกๆ ของเขา ก่อนตำรวจจะบุกจับกุมเขาในเวลา 05:30 น. วันเสาร์ ตามเวลาท้องถิ่นทั้งนี้ ศาลอาญาระหว่างประเทศแห่งรวันดา (ICTR) ตั้งข้อหาฆ่าล้างเผ่าพันธ์ุและข้อหาก่ออาชญากรรมต่อมนุษยชาติแก่นายคาบูกา โดยกล่าวหาว่าเขาเป็นผู้ให้ทุนสนับสนุนหลักแก่กลุ่มหัวรุนแรงชาวของกลุ่มชาติพันธ์ุฮูตู ซึ่งสังหารผู้คนในรวันดาถึง 800000 รายในปี 2537 โดยเป้าหมายส่วนใหญ่คือชนกลุ่มน้อยเผ่าทุตซี และศัตรูทางการเมืองของพวกเขาสหรัฐอเมริกาตั้งเงินรางวัลถึง 5 ล้านดอลลาร์สหรัฐฯ ให้แก่ผู้ที่ให้ข้อมูลเป็นประโยชน์นำไปสู่การจับกุมตัวชายคนนี้ด้วย
เจ้าหน้าที่ฝรั่งเศสจับกุมหนึ่งในผู้ต้องสงสัยซึ่งเป็นที่ต้องการตัวมากที่สุด ในคดีการฆ่าล้างเผ่าพันธ์ุในประเทศรวันดาได้แล้ว
ระวันดา,ฝรั่งเศส,ผู้ต้องสงสัย,ฆ่าล้างเผ่าพันธ์ุ,ก่ออาชญากรรมต่อมนุษยชาติ,ปารีส